CONVOCATÒRIA DE LA UNIVERSITAT D'ALACANT DE BEQUES A ALUMNAT PER A LA COL·LABORACIÓ AMB LA BIBLIOTECA UNIVERSITÀRIA DURANT EL CURS ACADÈMIC 2022/2023 I 2023/2024 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/34468)
  + [Valencià](/va/acuerdo/34947)






Selector de idioma

Leer

* [Español](/es/acuerdo/34572)
* [Valencià](/va/acuerdo/34761)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE LA UNIVERSITAT D'ALACANT DE BEQUES A ALUMNAT PER A LA COL·LABORACIÓ AMB LA BIBLIOTECA UNIVERSITÀRIA DURANT EL CURS ACADÈMIC 2022/2023 I 2023/2024[Butlletí Oficial Universitat d'Alacant](/ca/Publicacion)
==========================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE LA UNIVERSITAT D'ALACANT DE BEQUES A ALUMNAT PER A LA COL·LABORACIÓ AMB LA BIBLIOTECA UNIVERSITÀRIA DURANT EL CURS ACADÈMIC 2022/2023 I 2023/2024

Data d'aprovació
:   30/01/2023

Data de publicació
:   01/02/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/34777)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/34924)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/34819)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE LA UNIVERSITAT D'ALACANT DE BEQUES A ALUMNAT PER A LA COL·LABORACIÓ AMB LA BIBLIOTECA UNIVERSITÀRIA DURANT EL CURS ACADÈMIC 2022/2023 I 2023/2024&url=https://www.boua.ua.es/va/acuerdo/34916)

**Títol:** CONVOCATÒRIA DE LA UNIVERSITAT D'ALACANT DE BEQUES A ALUMNAT PER A LA COL·LABORACIÓ AMB LA BIBLIOTECA UNIVERSITÀRIA DURANT EL CURS ACADÈMIC 2022/2023 I 2023/2024

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 30 de gener de 2023

CONVOCATÒRIA DE LA UNIVERSITAT D'ALACANT DE BEQUES A ALUMNAT PER A LA COL·LABORACIÓ AMB LA BIBLIOTECA UNIVERSITÀRIA DURANT EL CURS ACADÈMIC 2022/2023 I 2023/2024

1. Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, de beques de col·laboració amb la Biblioteca Universitària per a exercir, entre altres, les tasques següents:

- Suport en tasques de difusió de la Biblioteca.

- Suport en els taulells d'informació dels punts de servei de la Biblioteca.

- Tasques d'acompanyament i guia en les visites a la Biblioteca.

- Participació en el desenvolupament dels actes institucionals.

- Suport en les activitats desenvolupades a la Biblioteca.

Aquestes beques estan destinades a l'alumnat d'aquesta universitat en règim de compatibilitat amb els seus estudis universitaris i com a complement a aquests per a ampliar les seues competències transversals, augmentar les seues capacitats i, per tant, les seues aptituds, i potenciar amb això la seua ocupabilitat. Es tracta d'un complement no reglat de formació transversal destinat a l'estudiantat de la UA per a prestar el seu suport en les activitats que els diferents departaments, centres, serveis i vicerectorats desenvolupen al llarg del curs acadèmic.

2. Requisits de les persones beneficiàries

Per a obtenir la condició de beneficiari/ària són requisits:

- Estar matriculat o matriculada en la Universitat d'Alacant durant el curs 2022/2023 i, posteriorment, durant el curs 2023/2024 en estudis de grau. En cas de no fer efectiva la matrícula en el curs 2022/2023, l'adjudicació de la beca de col·laboració serà revocada.

- Tenir disponibilitat horària (matí o vesprada) per a adaptar-se a les diferents activitats.

- No ser beneficiari/ària d'una altra ajuda destinada al mateix objecte.

3. Nombre i dotació de les beques

El nombre de beques estarà determinat pel nombre de col·laboracions que es realitzen de manera efectiva al llarg del curs acadèmic 2022/2023 i 2023/2024 per part de l'estudiantat en funció de les sol·licituds de becaris/àries de col·laboració que es reben per a atendre els diferents actes o activitats.

L'assignació total de totes les beques serà d'un màxim de 3.500 €.

La dotació de cada beca serà la que resulte del total d'hores que es preste la col·laboració, a raó de 10 € bruts per cada hora o fracció d'hora (a partir de 30 minuts) de participació en cada activitat o acte, amb un mínim de 2 hores per cada acte.

4. Duració

La participació de l'alumnat es desenvoluparà al llarg del curs 2022/2023 i 2023/2024, i, si escau, fins que es resolga una nova convocatòria.

5. Termini i procediment de presentació de sol·licituds

5.1 Termini de presentació

El termini de presentació de sol·licituds comença l'endemà de la publicació d'aquesta convocatòria en el BOUA i acaba el 16 de febrer de 2023 a les 23.59 h.

5.2 Procediment de presentació

La inscripció en la convocatòria es realitzarà a través del formulari d'UACloud següent: <https://cvnet.cpd.ua.es/uacuestionarios/acceso/preguntas.aspx?idcuestionario=160358&idioma=es>

La identificació es realitzarà amb les mateixes claus d'usuari/ària i contrasenya d'UACloud/Campus Virtual.

L'òrgan gestor sol·licitarà la informació que acredite els criteris de valoració que estiga en poder de la Universitat d'Alacant a la unitat administrativa corresponent, llevat que la persona interessada s'hi opose expressament, i en aquest cas haurà d'adjuntar la documentació a la sol·licitud.

De manera excepcional, si no es poguera obtenir la informació esmentada, podrà sol·licitar-se novament a la persona interessada que la hi aporte.

Una vegada acabat el termini, s'ordenaran i revisaran les sol·licituds d'acord amb el barem que apareix a continuació.

Després de fer la valoració per part de la comissió corresponent, es publicarà la llista provisional d'aspirants admesos/es en el procediment. La Comissió de Valoració estendrà acta en què conste la valoració feta.

Totes les resolucions es publicaran en la pàgina web de la convocatòria <https://biblioteca.ua.es/es/becas/becas-de-colaboracion-con-la-bua-2022-23-y-2023-24.html>, dins la pàgina de la Biblioteca Universitària.

5.3 Criteris d'adjudicació

L'assignació de beques o ajudes serà d'acord amb el barem següent:

FORMACIÓ: fins a un màxim de 5 punts.

o Reglada. Expedient acadèmic. Màxim 5 punts. Es calcularà per la Universitat dividint la nota mitjana de l'expedient entre 2, d'acord amb allò que disposa el Reial decret 1125/2003.

o No reglada. Cursos de formació contínua relacionats a 0,01 punts per hora amb un màxim de 0,5 punts. La formació no reglada s'acreditarà mitjançant diploma o certificat de l'entitat de formació.

IDIOMES

o Coneixement de valencià: fins a un màxim de 2 punts.

Es valoraran els coneixements de valencià degudament acreditats a partir del B1 mitjançant certificació expedida per la Junta Qualificadora de Coneixements de Valencià o per les universitats de l'àmbit lingüístic català, o convalidats o equiparats per la normativa vigent o per acords específics.

Nivell C2: 2 punts

Nivell C1: 1,5 punts

Nivell B2: 1 punt

Nivell B1: 0,5 punts

o Coneixement d'idioma estranger (anglès). Màxim 2 punts.

Es valoraran els cursos d'idiomes degudament acreditats per centres o organismes oficials a partir del B1 i les certificacions oficials.

Nivell C2: 2 punts

Nivell C1: 1,5 punts

Nivell B2: 1 punt

Nivell B1: 0,5 punts

EXPERIÈNCIA: fins a un màxim de 2 punts.

Es valorarà la realització de tasques i activitats relacionades amb el perfil i l'objecte de la convocatòria.

Només podran ser considerats aquells mèrits obtinguts fins al dia que finalitze el termini de presentació d'instàncies i degudament justificats.

6. Òrgan gestor, Comissió de Valoració i unitat administrativa de referència.

6.1 Òrgan gestor

L'òrgan gestor de la convocatòria és la Biblioteca Universitària, que s'encarrega de l'ordenació i la instrucció del procediment, i acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució.

La unitat administrativa de referència que gestionarà la convocatòria és la Biblioteca Universitària, i el seu mètode de contacte és per correu electrònic: [uef@pn.xy](mailto:eee@hr.gq).

Quan la sol·licitud no reunisca els requisits o no s'hi adjunte la documentació que resulte exigible, es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o hi adjunte els documents preceptius, amb indicació que si no ho fera així, es considerarà que desisteix de la petició.

6.2 Comissió de Valoració

Les sol·licituds seran avaluades per una Comissió de Valoració formada pels membres següents:

Presidència:

Direcció de la Biblioteca Universitària o persona en la qual delegue.

Secretaria:

Direcció adjunta de Suport a les Usuàries i Usuaris o persona en la qual delegue.

Vocals:

Subdirecció de la Biblioteca de Filosofia i Lletres

Subdirecció de Gestió de la Qualitat i la Comunicació

Subdirecció de PUNT BIU (Punt de Formació i Informació)

7. Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les successives resolucions, com també la informació d'altres actes que requerisquen publicació i que deriven d'aquesta convocatòria es publicaran en la pàgina web de la Biblioteca <https://biblioteca.ua.es/es/becas/becas-de-colaboracion-con-la-bua-2022-23-y-2023-24.html>, que substitueix la notificació a les persones interessades i té els mateixos efectes.

El calendari de tràmits serà el següent:

-          Llista provisional de persones aspirants admeses i excloses en el procediment. Termini per a presentar-hi reclamacions (3 dies hàbils): 20 de febrer de 2023

-          Llista definitiva de persones aspirants admeses i excloses en el procediment: 28 de febrer de 2023

-          Resolució provisional d'adjudicació de les beques de col·laboració: 17 de març de 2023

-          Resolució definitiva d'adjudicació de les beques de col·laboració: 24 de març de 2023

8. Marc legal i pressupostari

La convocatòria d'ajuda, que serveix de base reguladora, es troba recollida en la línia de subvenció 2023LS0064 de l'edició 2023 del Pla Estratègic de Subvencions 2021-2023 de la Universitat d'Alacant.

La subvenció assignada s'ajustarà a allò que disposa la Llei 38/2003 i el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions; la Llei 1/2015, de 6 de febrer, d'hisenda pública, del sector públic instrumental i de subvencions; la normativa interna de la Universitat d'Alacant i aquesta convocatòria.

La dotació de les ajudes d'un màxim de 3.500 euros serà sufragada amb càrrec al capítol IV del centre de despesa del Vicerectorat d'Estudis, Qualitat i Llengües (clau orgànica 09678B0767). L'execució d'aquesta dotació està supeditada a la disponibilitat de liquiditat de la UA.

9. Obligació i justificació de la persona beneficiària

Les obligacions de les persones beneficiàries d'aquesta convocatòria són:

- Les persones finalment admeses assistiran obligatòriament a un curs de formació, amb una duració aproximada de 3 hores i relacionat amb les tasques que cal realitzar.

La falta d'assistència al curs implicarà la no concessió de la beca.

- L'emplenament de la documentació necessària per a la  
tramitació de les beques.

- Les persones admeses per a les beques es comprometen a complir els compromisos adquirits i participar amb la deguda responsabilitat en les activitats per a les quals se'ls requerisca amb la suficient antelació.

- La concessió d'aquesta beca serà incompatible amb la percepció de sous o salaris que impliquen vinculació contractual o estatutària de la persona interessada amb la Universitat d'Alacant.

- Es reservarà un 5% de les beques oferides per a estudiants que acrediten un grau de discapacitat igual o superior al 33%

10. Obligacions de la Biblioteca Universitària

La Biblioteca Universitària es compromet a proporcionar la formació i la informació suficients per a l'acompliment de les activitats.

Així mateix, es compromet a informar les persones admeses de la distribució d'activitats, dates i tasques amb la suficient antelació.

11. Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el consentiment expressat en la sol·licitud de participació. En el marc dels tractaments esmentats, les seues dades no podran ser cedides, excepte obligació legal, i seran conservades durant el temps estrictament necessari per a complir la finalitat esmentada.

Informem que la persona interessada pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant una sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/va/index.html>. Pot, també, posar-se en contacte amb el delegat de Protecció de Dades a través de l'adreça [zbf@lq.cq](mailto:nsi@zb.yv).

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en l'enllaç següent: <https://seuelectronica.ua.es/es/privacidad.html>

12. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 122 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà ser al·legada per les persones interessades per a la consideració en la resolució que pose fi al procediment.

Alacant, a 30 de gener de 2023

La rectora,

PD de signatura (Resolució de 22 de desembre de 2020)

La vicerectora d'Estudiants i Ocupabilitat

Rosario Ferrer Casca





[Carretera Sant Vicent del Raspeig s/n  
03797 Sant Vicent del Raspeig - Alacant  
 Tel. 12 513 9294 - Fax 76 419 1588](https://www.google.es/maps/@13.260473,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12020&trk=tyah&trkInfo=tarId%0W9850880646055%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)